Mumuni Abudu Seidu

Alhaji Mumuni Abudu Seidu yɛ Ghana  amanyɛnyi na nkan Aban ananmusinyi ma Ɔman no a  krataa biara nnda ho. Fitsi afe apem ahaakorɔn eduokorɔn-ebiasa ne bosoom Sanda ne da a ɔtɔ do esuon kesi afe apem ahaebien na enum ne bosoom Sanda ne da a ɔtɔ  do  esia mu no,  Seidu somee dɛ mbrahyɛbaguanyi wɔ Wa mFinimfin afamu  wɔ Etsifi-Atɔe mantɔw mu wɔ Ghana.

 AHYƐSE BRA NA NWOMASUA 
Wɔwoo Seidu wɔ Wa wɔ Etsifi-Atɔe mantɔw mu wɔ Ghana. Onyaa ne Mfinimfin adzesua ntsetsee wɔ A. M. E. Zion Finimfin Skuul wɔ Oguaa. Ɔtoaa n'edzesua do wɔ Wesley Kɔlegyi, a ɔwɔ Kumase, hɔ na onyaa n'akyerɛkyerɛfo Ntsetsee Abawdobɔdze (Certificate A), na ekyir onyaa ne "Bachelor of Arts degree" wɔ "University of Ghana"mu.
Ɔtoaa do dzii ekyir kɛyɛɛ ne "Post Graduate Studies" wɔ "University of Cape Coast" na hɔ na ne "Post Graduate Certificate" wɔ Nwomasua mu.

EDWUMA:
No ho a ɔdze kɛhyɛɛ amanyɛsɛm mu nyinara no, nna Seidu yɛ Nwomasuanyi (Educationist) na sodzifo (manager).
Nna  ɔyɛ ɔkyerɛkyerɛfo, Skuulpanyin na dabi  so ɔsoom dɛ Sodzifo  kwankyerɛfo (Managing Director) ma  Nwomasua. Nna ɔyɛ  Owura wɔ Ɔbaakofo Skuul bi mu na Sodzifo kwankyerɛfo ma Sibea edwumayɛ bi.

AMANYƐSƐM:
Afe apem ahaakorɔn eduokorɔn-ebien Abatow;
Afe apem ahaakorɔn eduokorɔn-esia mu Ghanaman a otsia anan mu mbrahyɛbagua a odzikan no na Seidu faa mbrahyɛbaguanyi dzibew no wɔ ber a odzii kunyim wɔ afe apem ahaakorɔn eduokorɔn-ebien Ghana mbrahyɛbagua abatow  no mu  a ɔkɔr do afe apem ahaakorɔn eduokorɔn-ebien ne bosoom Mumu  ne da a ɔtɔ do eduonu-akorɔn mu.

Afe apem ahaakorɔn eduokorɔn-esia abatow;
Seidu kɔr mbrahyɛbaguafie wɔ afe apem ahaakorɔn eduokorɔn-esuon ne bosoom Sanda ne da a ɔtɔ  do esuon mu wɔ ber a wɔdze nkunyimdzi abɔtsir  bɔɔ no wɔ afe apem ahaakorɔn eduokorɔn-esia Ghana amansan abatow no mu dze dzii
Eiedi Clement N. Lugri a ɔyɛ "New Patriotic Party" na Sulemana Alhassan a ɔyɛ "People's National Convention"kuw no ananmusinyi do kunyim.
Onyaa mba 44.80% wɔ mba a ɔfata  a wɔtowee no mu a nna ogyinahɔ ma 25,718 wɔ ber a hɔn a wɔnye no sii akan no nyaa 20.30% a ogyinahɔ ma 11,657, na 10.70% a ogyinahɔ ma 6,150 dɛ mbrɛ edzin no dzidzi do no.

Afe apem ahaebien abatow;
Wɔpaaw Seidu dɛ mbrahyɛbaguanyi maa Wa Finimfin mantɔw mu afamu mpasuar wɔ Etsifi Atɔe mantɔw mu wɔ Ghana wɔ afe apem ahaebien Ghana amansan abatow no mu.
Ne dɛm ntsi ogyinaa maa ne mpasuar wɔ mbrahyɛbagua a ɔtɔ do ebiasa wɔ kwasafoman a otsia anan no mu wɔ Ghana.

Wɔdze mba 14,278 dze fi mba a ɔfata a wɔtowee no mu. Nna iyi gyina hɔ ma 55.40% wɔ mba a ɔfata a wɔtowee no mu.
Wɔsaan Godfrey Tangu Bayon a ɔyɛ "New Patriotic Party" kuwba, Albert Solomon Bawa Sulley a ɔyɛ "People's National Convention" kuw no ananmusinyi na Abu Olivia Habiba a ɔyɛ "Convention People's Party" kuwba ho yii Mumuni. Mba a wonyae yɛ 6,027, 4,485 na 1,005 dɛ mbrɛ edzin no dzidzi  do no fi mba a ɔfata a wɔtowee no mu. Nna mba yi gyina hɔ ma 23.40%, 17.40% na 3.90% dze fi mba a ɔfata a wɔtowee no mu. Wɔpaaw Mumuni wɔ NDC amanyɛkuw no akwanya ahoma do. 
NDC amanyɛkuw no dzii mbrahyɛbaguafie nkongua esuon do wɔ Etsifi-Atɔe mantɔw mu.

Ne nyinara mu no, NDC amanyɛkuw no nyaa Dɔm-kuma dzibew  a ɔyɛ eduowɔtwe-akorɔn dze fii nkongua ahaebien no mu wɔ mbrahyɛbagua  a  ɔtɔ do ebiasa  no wɔ kwasafoman a otsia  anan no mu.

N'ABRABƆ:
Mumuni yɛ Kramonyi.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997